**ΠΟΛΙΤΙΚΗ ΠΑΙΔΕΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**ΚΕΦΑΛΑΙΟ ΠΡΩΤΟ: «Η κοινωνία, η πολιτεία και η οικονομία».**

**Μάθημα πρώτο.**

* 1. **Ο άνθρωπος, κοινωνικό, οικονομικό και πολιτικό ον.**

**-** Ο άνθρωπος αναφέρει ο Αριστοτέλης δεν είναι μόνο πολιτικό ον, αλλά και οικονομικό και κοινωνικό δηλαδή **συμμετέχει** στην οικονομική και κοινωνική ζωή. - Ο άνθρωπος έχει ανάγκη την κοινωνία για να **ικανοποιήσει** τις ανάγκες του. – **Μόνο** ο άνθρωπος έχει τη **δυνατότητα** σκέψης – κρίσης – ομιλίας, η οποία **αναπτύσσεται** μέσα στην κοινωνία (βλ. παράθεμα σελ.9). – **Μόνο** ο άνθρωπος έχει τη **δυνατότητα** να: **επεμβαίνει** στη φύση και να την αλλάζει, να **αλλάζει** τον εαυτό του, να **δημιουργεί** κοινωνία και κοινωνικές σχέσεις, να **διαμορφώνει** το μέλλον του.

**Ερ**.**1**. Να αναφέρετε μερικά από τα βασικά χαρακτηριστικά της κοινωνίας. **Απ**. **α**. **Οργάνωση**. Τα μέλη της κοινωνίας εντάσσονται σε μικρότερα κοινωνικά σύνολα, παίζουν κοινωνικούς ρόλους, συνδέονται με **σχέσεις**, οι οποίες ρυθμίζονται από γραπτούς και άγραφους **κανόνες**. **β**. **Αυτοτέλεια**. Το σύνολο αυτό των ανθρώπων είναι **ξεχωριστό** και **ανεξάρτητο** από άλλα σύνολα. \*\*\*(Αυτοτέλεια = αυθυπαρξία, ανεξαρτησία, καθορίζονται οι υποχρεώσεις των μελών από το κοινωνικό σύνολο που είναι ενταγμένα) \*\*\*(αυτονομία = ένα άτομο ή μια ομάδα ατόμων, μια πολιτεία καθορίζει τους νόμους που την διέπουν) **γ. Διάρκεια.** Η κοινωνία έχει **συνέχεια** στο χρόνο. **δ. Ταυτότητα.** Η **συνείδηση** από τα μέλη της των παραπάνω χαρακτηριστικών ότι είναι **μοναδικά** και **ξεχωριστά** (διακριτή συλλογική ταυτότητα). **ε. Διαφοροποίηση.** Η κοινωνία αποτελείται από ομάδες (επαγγελματικές, μορφω-τικές, ηλικιακές κλπ), οι οποίες πολλές φορές έχουν και αντίθετα συμφέροντα. Έτσι στην κοινωνία **εκτός** από σχέσεις **συνεργασίας**, διαμορφώνονται και σχέσεις **αντα-γωνισμού** και **εκμετάλλευσης**.

**Ερ.2. Πώς τίθεται από τις σύγχρονες κοινωνικές επιστήμες: α. Το πρόβλημα της προσωπικότητας. β. Το πρόβλημα της σχέσης ατόμου – κοινωνίας.**  **Απ**. **α**. Η προσωπικότητα του ανθρώπου **διαμορφώνεται** από την **αλληλεπίδραση** των **έμφυτων** (βιολογικών όπως τάσεις, κλίσεις, ροπές κλπ.) παραγόντων και **επίκτητων** (κοινωνικών όπως οικογένεια, σχολείο, παρέες κλπ.). **β**. Η σχέση ατόμου - κοινωνίας είναι μία σχέση διαρκούς αλληλεπίδρασης.

**-2-**

**Ερ.3. Να χαρακτηρίσετε την παρακάτω πρόταση σαν σωστή ή λανθασμένη και να αιτιολογήσετε την απάντησή σας: «Η ένταξη του ανθρώπου στην κοινωνία είναι μία παθητική διαδικασία». Σ – Λ Απ.** Η πρόταση είναι **λανθασμένη** επειδή ο άνθρωπος **εκλεκτικά** δέχεται, προσαρμόζει και απορρίπτει τα μηνύματα που του εκπέμπει η κοινωνία. Συγχρόνως ο άνθρωπος **λειτουργεί** και σαν **πομπός** στέλνοντας στην κοινωνία τα δικά του μηνύματα. Συνεπώς η καθημερινή **συμπεριφορά** του ανθρώπου είναι **ατομική** **αλλά** και όταν αυτή η συμπεριφορά εκδηλώνεται μέσα στην κοινωνία (ντύσιμο, παιχνίδι, φαγητό κλπ) είναι **και** **κοινωνική**.

# \*\*\* Για μια πρώτη ευχάριστη γνωριμία του βίου και του έργου του Αριστοτέλη επισκεφτείτε τις διευθύνσεις: - <https://www.youtube.com/watch?v=l8jv5INBcns> "Animated...Philosophers" ή

<https://www.youtube.com/watch?v=apstojAkumc> **«Έτσι βλέπω τον κόσμο - Δανέζης - επεισόδιο 15 »**